*Tämä artikkeli käsittelee televisioelokuvaa. Muita merkityksiä on lueteltu täsmennyssivulla.*

**Luokkajuhla** on Ilari Nummen ohjaama suomalainen televisioelokuva vuodelta 2002. Eräs lukioluokka on sopinut tapaavansa tasan kymmenen vuotta lakkiaisista, ja niin myös käy. Luokkakokous alkaa.

Juoni
-----

On lämmin kevätilta. Muuan lukioluokka kokoontuu hotelliin kymmenen vuotta valmistumisensa jälkeen. He kirjoittivat ylioppilaiksi 1990-luvun lamavuosina ja nyt he ovat kolmenkympin hujakoilla. Paikalle pääsee kymmenkunta luokkalaista. Entiset luokkatoverit kertovat toisilleen selviytymisestään työelämässä, opinnoissa ja parisuhteissa. Juhla alkaa asiallisissa merkeissä ja etenee hilpeän nousuhumalaisen bailaamisen kautta laskuhumalaiseen toistensa sättimiseen, itsesääliin ja paljastuksiin, joita ei alkuillasta kerrottu.

Kuusi laudaturia kirjoittaneen Tanelin ratkaisu jättää yliopisto-opinnot väliin kummastuttaa luokkalaisia. Liina puolestaan on matkaillut Intiassa, missä hän on kohdannut absoluuttista köyhyyttä. Hän tiedostaa. Pelkonen tuo mukanaan uuden naisensa Marikan. Jenni tyrmistyy, sillä hän ja Pelkonen ovat hiljattain eronneet. Rikastunut Kai selvittelee bisneksiään puhelimitse kaiken aikaa, kunnes tajuaa sulkea kännykän, joka on vuosituhannen vaihteen huipputeknologiaa edustava Nokian kommunikaattori. Naiset puhuvat keskenään miehistä ja lapsihaaveistaan.

Taustaa
-------

*Luokkajuhla* kirjoitettiin alun perin Tampereen yliopiston näyttelijäntyön laitoksella keväällä 2001 järjestetylle elokuvanäyttelemisen kurssille, jonka ohjaajana toimi Ilari Nummi. Samainen NÄTY:n kurssi on lähes sellaisenaan myös Nummen ohjaaman televisioelokuvan roolituksessa.

Musiikki
--------

*Luokkajuhlassa* on diegeettisenä musiikkina useita 1960–1990-lukujen suosikkikappaleita, kuten Duran Duranin "Hungry Like the Wolf", Tom Jonesin "Green, Green Grass of Home" ja Kirkan "Hetki lyö". Elokuvassa on stereoääni.

Julkaisut
---------

*Luokkajuhla* sai ensi-iltansa jouluaatonaattona 2002. Yleisradio julkaisi sen maksuttomassa Areena-palvelussaan helmikuussa 2018, jossa se on katsottavissa vuoden ajan. Elokuun 2018 loppuun mennessä katselukertoja oli noin 43 000.

Näyttelijät
-----------

|  |  |  |
| --- | --- | --- |
|  Mika Silvennoinen  | … |  Taneli
  |
|  Emmi Pesonen  | … |  Liina
  |
|  Mika Eirtovaara  | … |  Pelkonen
  |
|  Jenni Banerjee  | … |  Jenni
  |
|  Saana Hyvärinen  | … |  Marika
  |
|  Karri Lämpsä  | … |  Jontte
  |
|  Johanna Kokko  | … |  Krista
  |
|  Juha-Pekka Mikkola  | … |  Kai
  |
|  Mikko Rantaniva  | … |  Sintti
  |
|  Vappu Nalbantoglu  | … |  Anni
  |
|  Mikko Pörhölä  | … |  Hannu
  |
|  Katri Viljamaa  | … |  Sini
  |
|  Eija Ahvo  | … |  Maila
  |
|  Juha Veijonen  | … |  portieri
  |

Lähteet
-------

1. ↑  Kokkola, Susanna: Luokkajuhla *Yle Elävä arkisto*.  16.6.2009. Yleisradio. Viitattu 24.8.2018.
2. ↑  Luokkajuhla  8.2.2018. Yleisradio. Viitattu 24.8.2018.

Aiheesta muualla
----------------

* *Luokkajuhla* Yle Areenassa
* *Luokkajuhla (vuoden 2002 elokuva)* Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Ilari Nummi |
| --- |
|  |
| Pitkät elokuvat (ohjaus) | 
* The Heimola Story (1984)
* Kauhun millimetrit (1992)

 |
|  |
| Dokumenttielokuvat (ohjaus) | 
* Kämmenen kokoinen avaruus (1990)
* Mutta kun olen runoniekka (1990)

 |
|  |
| TV-elokuvat (ohjaus) | 
* Luokkajuhla (2002)

 |
|  |
| Lyhytelokuvat (ohjaus) | 
* Eksyneet ruusut (1989)
* Puutarhurit - kansalaispuheenvuoro (2004)
* Unelmahyppy

 |

 |